31.10.2022
ET
Euroopa Liidu Teataja
C 418/7
Resolutsioon Euroopa Parlamendi ja nõukogu 29. aprilli 2004. aasta direktiivi 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ, artikli 3 lõike 2 esimese lõigu punkti a
tuleb tõlgendada järgmiselt:
sättes kasutatud mõiste „muu pereliige, kes on esmase elamisõigusega liidu kodaniku leibkonna liige“ tähistab isikuid, kellel on selle kodanikuga sõltuvussuhe, mis põhineb tihedatel ja püsivatel isiklikel sidemetel, mis on loodud samas majapidamises ühise koduse elu raames, mis läheb kaugemale pelgast ajutisest koos elamisest mugavuse kaalutlustel.
(1)
ELT C 138, 19.4.2021.
Euroopa Kohtu (suurkoda) 13. septembri 2022. aasta otsus (Ustavno sodišče Republike Slovenije eelotsusetaotlus – Sloveenia) – Banka Slovenije (Kohtuasi C-45/21) (1) (Eelotsusetaotlus – Euroopa Keskpankade Süsteem – Riigi keskpank – Direktiiv 2001/24/EÜ – Krediidiasutuste saneerimine ja likvideerimine – Saneerimismeetmete võtmisest tuleneva kahju hüvitamine – ELTL artikkel 123 ja protokolli (nr 4) Euroopa Keskpankade Süsteemi ja Euroopa Keskpanga põhikirja kohta artikkel 21.1 – Euroala liikmesriikide rahastamise keeld – ELTL artikkel 130 ja selle protokolli artikkel 7 – Sõltumatus – Konfidentsiaalse teabe avalikustamine) (2022/C 418/09) Kohtumenetluse keel: sloveeni Eelotsusetaotluse esitanud kohus Ustavno sodišče Republike Slovenije
Põhikohtuasja pooled Hageja: Banka Slovenije
menetluses osales: Državni zbor Republike Slovenije
Resolutsioon 1.
ELTL artikli 123 lõiget 1 ning protokolli (nr 4) Euroopa Keskpankade Süsteemi ja Euroopa Keskpanga põhikirja kohta artiklit 21.1 tuleb tõlgendada nii, et nendega ei ole vastuolus riigisisesed õigusnormid, mis näevad ette, et Euroopa Keskpankade Süsteemi kuuluv riigi keskpank vastutab oma vahenditega kahju eest, mis on tekkinud selliste finantsinstrumentide endistele omanikele, mille see keskpank tühistas, kui ta otsustas rakendada Euroopa Parlamendi ja nõukogu 4. aprilli 2001. aasta direktiivi 2001/24/EÜ krediidiasutuste saneerimise ja likvideerimise kohta tähenduses saneerimismeetmeid, kui hilisemas kohtumenetluses ilmneb, et selline tühistamine ei olnud finantssüsteemi stabiilsuse tagamiseks vajalik või et need endised finantsinstrumentide omanikud kandsid selle tühistamise tõttu suuremat kahju kui see, mida nad oleksid kandnud asjaomase finantsasutuse pankroti korral, tingimusel et kõnealune keskpank vastutab ainult siis, kui ta ise või isikud, keda ta on volitanud enda nimel tegutsema, on rikkunud raskelt oma hoolsuskohustust.